**SZERZŐDÉSMINTA**

***(A szerződésmintát olvassa el, valamennyi oldalt lássa el a kézjegyével, az utolsó oldalt pedig bélyegezze le és a felelős személy írja alá. A szerződésmintát nem szükséges kitölteni.)***

*Aláírásával igazolja, hogy a nyilvános pályázatra való jelentkezéskor ismertették Önnel a szerződés feltételeit és azokkal egyetértett. Szerződés csak azokkal a jelentkezőkkel köttetik, akik megkapják a társfinanszírozásról szóló határozatot. Ebben az esetben a szerződésben lévő üres mezők előre ki lesznek töltve a megfelelő adatokkal (pl. a projekt címe, a szerződés értéke stb.) Az MMÖNK fenntartja a mintaszerződés változtatásainak, illetve módosításainak a jogát a szerződés megkötése előtt. A kiválasztott pályázónak joga van a szerződés aláírását visszautasítani, amennyiben a változások elfogadhatatlanok számára. Ezt a pályázó köteles írásban közölni! Amennyiben a pályázó visszautasítja a szerződés aláírását, az a támogatás igényléséről való lemondását jelenti, és elveszíti a határozat által jóváhagyott összeghez való jogát.*

A **Muravidéki Magyar Önkormányzati Nemzeti Közösség** (a továbbiakban: MMÖNK), Fő utca 7., 9220 Lendva, cégjegyzékszám: 5782384000, adószám: 79384820, amelyet a Muravidéki Magyar Önkormányzati Közösség Tanácsának elnöke, Orban Dušan képvisel (a továbbiakban: MMÖNK),

és

-------------------------------------- cégjegyzékszám: \_\_\_\_\_, adószám: SI\_\_\_\_\_, amelyet ------, cégvezető (a továbbiakban: kedvezményezett) képvisel,

megkötik a következő,

**JR PMSNS - UKREP 1/2024/- x számú SZERZŐDÉST**

**a x projekt társfinanszírozásáról.**

1. **cikk**

A szerződő felek megállapítják, hogy:

* jelen szerződés jogi alapjait A kiegyensúlyozott területi fejlődést elősegítő törvény (ZSRR-2, SzK Hivatalos Lapja 20/11, 57/12, 46/16. és 18/23 – ZDU-10 szám), 14. cikke, a Közpénzekről szóló törvény (SzK Hivatalos Lapja 11/11 – egységes szerkezetbe foglalt szöveg, 14/13 – mód., 101/13, 55/15 – ZFisP, 96/15 – ZIPRS1617, 13/18, 195/20 – AB rend., 18/23 – ZDU-10 és 76/23 szám), A Szlovén Köztársaság 2024-es évre vonatkozó költségvetése (SzK Hivatalos Lapja 150/22 és 123/23 szám), A Szlovén Köztársaság 2024-es és 2025-ös költségvetésének végrehajtásáról szóló törvény (SzK Hivatalos Lapja 123/23 szám), A magyar nemzeti közösség gazdasági alapjának serkentési programja 2021–2024 (2021. 01. 07-én elfogadott, 09502-1/2020/3 számú kormányhatározat és módosításai) (a továbbiakban: Program), az Európai Bizottság 2013. december 18-i, 1407/2013/EU számú, legutóbb az Európai Bizottság 2023. október 4-i, 2023/2391 számú, a 717/2014/EU rendeletnek, az 1407/2013/EU rendeletnek, az 1408/2013/EU és a 360/2012/EU rendeletnek a halászati és akvakultúra-termékek feldolgozásához és forgalmazásához nyújtott csekély összegű támogatás tekintetében, valamint a 717/2014/EU rendeletnek az egy és ugyanazon vállalkozásnak nyújtható csekély összegű támogatás teljes összege, az alkalmazási időszaka és egyéb kérdések tekintetében történő módosításáról szóló rendelet (az EU Hivatalos Lapja L, 2023. 10. 5., 1. old.) alapján módosított rendelete az Európai Unió működéséről szóló szerződés 107. és 108. cikkének a csekély összegű támogatásokra való alkalmazásáról (az EU Hivatalos Lapja L 352, 2013. 12. 24., 1. old.), a Pénzügyminisztérium 2016. 05. 09-i, a „de minimis” támogatási program „MGRT de minimis pénzügyi támogatások kivitelezésének programja – de minimis” (Program izvajanja finančnih spodbud MGRT – de minimis) (bejelentési szám: M001-2399245-2015/I) megfelelőségére vonatkozó véleménye képezik.
* az MMÖNK \_\_\_\_\_\_\_\_\_\_ -án/én megjelentette a Nyilvános pályázatot a gazdasági beruházások serkentésére az őshonos magyar nemzeti közösség által lakott területen a 2024-es évre – 1. intézkedés (JR PMSNS–MMÖNK - UKREP 1/2024),
* a kedvezményezett sikeres volt a nyilvános pályázaton és a x számú, \_\_\_\_\_\_\_\_\_\_\_\_-i keltezésű határozat alapján jóváhagyták a \_\_\_\_\_\_\_\_\_\_\_\_\_\_\_\_\_\_ projekt társfinanszírozását,
* a kedvezményezett a 651/2014/EU rendelet alapján mikro-/kis-/középvállalat,
* egyetértenek abban, hogy a szerződés rendelkezései és a jelen cikk 1. bekezdésében felsorolt jogszabályok közötti eltérések esetében közvetlenül a jelen cikk 1. bekezdésében felsorolt jogszabályok alkalmazandók.

1. **cikk**

Jelen szerződés részét képezi a/az \_\_\_\_\_\_\_\_\_\_/xx számú pályázati dokumentáció és a pályázó beadványa.

1. **cikk**

A szerződés tárgya a „x” projekt társfinanszírozása

A projektkivitelezés kezdetének az első, a projekttel kapcsolatos tevékenység elindítására vonatkozó kötelező erejű kötelezettségvállalás időpontja tekintendő. A projekt elindítására a pályázat benyújtása előtt nem kerülhet sor.

A kedvezményezett a projektet legkésőbb 2024. 09. 30-ig fejezi be. A projekt befejezésének a pályázati beadványban megadottakkal összhangban minden munkálat elvégzése, illetve a gépek vagy az épületek felszerelésének a munkafolyamatba való bevonása tekintendő.

Amennyiben utólag megállapítják, hogy a kedvezményezett a projekt kivitelezését már a pályázati beadvány beadása előtt elkezdte, a projekt nem jogosult a jelen szerződésben meghatározott támogatásra, az MMÖNK pedig eláll a szerződéstől és követeli a már kifizetett eszközök visszatérítését és a kifizetés napjától a visszatérítés napjáig számítandó, törvényileg meghatározott késedelmi kamatok kifizetését.

A kedvezményezett vállalja, hogy a projektet a/az XY község/xy település területén valósítja meg.

A kedvezményezett vállalja, hogy a szerződés tárgyára vonatkozó követeléseit az MMÖNK iránt nem viszi át másokra vagy biztosítékként nem mond le róla, valamint, hogy az MMÖNK felé irányuló, a jelen szerződés tárgyára vonatkozó követelések alapján nem érvényesít zálogjogot, a jelen szerződés alapján megszerzett eszközökkel pedig nem gazdálkodik a jelen szerződésben meghatározott szándékokkal ellentétben.

1. **cikk**

AZ MMÖNK vállalja, hogy a kedvezményezett projektjét a kimutatott indokolt költségeinek legfeljebb x %-áig, illetve legfeljebb a szerződéses összegben támogatja.

A szerződéses összeg legfeljebb -------- EUR (betűkkel: ---------- 00/100 euró).

1. **cikk**

A projekt társfinanszírozásához szükséges pénzeszközöket a Gazdaságfejlesztési és Technológiai Minisztérium PP 160045 számú – A nemzeti közösségek által lakott területek fejlesztése című, x. számú költségvetési tétel biztosítja.

A társfinanszírozás tárgyát képező elszámolható költségek összege legfeljebb \_\_\_\_\_\_\_\_\_\_\_\_\_\_\_ EUR, éspedig:

- x

A költségek a pályázati beadvány benyújtásától legkésőbb x-ig számolhatók el.

A jóváhagyott összegek szigorúan meghatározott rendeltetésűek, a kedvezményezett pedig kizárólag a nyilvános pályázatban, a pályázati dokumentációban és a jelen szerződésben meghatározott feltételek szerint használhatja fel azokat.

1. **cikk**

A \_\_\_\_\_\_\_\_\_\_\_\_\_\_-i keltezésű, 4300-/x számú határozat és a megkötött szerződés nem befolyásolja a jelen szerződésben meghatározott összeg kifizetését.

A jelen szerződésben meghatározott összeg kifizetésének alapja az MMÖNK által jóváhagyott kifizetési kérelem, amit az összegre jogosult kedvezményezett az előírt nyomtatványon (1. sz. melléklet – KIFIZETÉSI KÉRELEM) időben, a keletkezett elszámolható költségek és a költségeket fedező kiadások alapján állít ki.

A kedvezményezett (végleges) támogatási kérelme kiállításának utolsó – jogvesztő (prekluzív) – határideje **2024. 10. 20.** A jóváhagyott kifizetések nem haladhatják meg a szerződés 4. cikkében meghatározott szerződéses összeget.

A jóváhagyott összeg felhasználásának időszaka a 2024-es költségvetési év. Az egyes évekre tervezett összegeket ugyanazon év támogatási időszakában kell felhasználni. A megítélt támogatás nem vihető át a következő évekre.

A kedvezményezettnek az MMÖNK felé tényleges/fizikai formában a Kifizetési kérelem mellett be kell nyújtania a kitöltött nyomtatványokat is, illetve a következő dokumentumokat:

* a projekt záró pénzügyi konstrukcióját (4. sz. mellékelt),
* a Záró jelentést mellékletekkel (5. sz. melléklet),
* az eredeti számlákat, illetve az eredeti számláknak a kedvezményezett szerződéskezelője által hitelesített másolatait,
* a beszállítók felé történő átutalások igazolásait (banki kivonatok) – az utalásból egyértelműen láthatónak kell lennie, hogy a kedvezményezett az eszközöket a számlát kiállító személynek utalta át
* a szállító és a címzett által hitelesített (aláírás, bélyegző), az áru átvételét igazoló bizonylatokat (szállítólevelek)
* a támogatásból beszerzett alapeszközök fényképes dokumentumait,
* a beszállítókkal kötött szerződések másolatait,
* a munkaszerződések másolatait (amennyiben a 2. számú nyomtatványban – A projekt diszpozíciója – új foglalkoztatás került meghatározásra). A szerződésnek a kötelező tartalmak mellett tartalmaznia kell az összes, a pályázati dokumentáció 7.2.B pontjában megkövetelt adatot is,
* a számlák és fizetési bizonylatok másolatainak és eredeti példányainak egyezőségéről szóló nyilatkozatot (2. sz. melléklet)
* a jövedelemadó levonásáról szóló nyilatkozatot (3. sz. melléklet), amennyiben a kedvezményezett önálló vállalkozó,
* egyéb mellékleteket.

Minden költség esetén, amelynél az MMÖNK a kérelem megvizsgálásakor nem talál közvetlen ok-okozati kapcsolatot a költség létrejötte és a projekt kivitelezése között, függetlenül attól, hogy az valóban fennáll-e, az MMÖNK a kedvezményezettől további magyarázatokat követelhet, amelyek bizonyítják a projekt kivitelezésében keletkezett elszámolható költség szükségességét. Amennyiben az MMÖNK a kedvezményezett által benyújtott támogatási kérelem vizsgálatakor megállapítja, hogy a kedvezményezett olyan költségeket érvényesít, amelyek nem tartoznak a projekt elszámolható költségei közé, az MMÖNK fenntartja annak jogát, hogy az ilyen kérelem alapján történő kifizetést a vitatott rész értékével csökkentse, a kedvezményezettet értesítve erről.

Abban az esetben, ha a projekt befejezésekor kiderül, hogy az elszámolható költségek teljes értéke alacsonyabb a jelen szerződésben meghatározottnál, a támogatás összege arányosan csökken, az MMÖNK pedig jogosult a többletösszeg visszatérítésének igénylésére a kifizetés napjától a visszatérítés napjáig számítandó, törvényileg meghatározott késedelmi kamatokkal együtt.

A kedvezményezett köteles biztosítani, hogy a projekt eredményeként létrejövő javak (a támogatott alapeszközök) legalább 5 évig nem kerülnek elidegenítésre, értékesítésre/eladásra vagy nem a projekttel kapcsolatos célra történő felhasználásra. A kedvezményezett köteles a projekt eredményeként létrejövő javaknak a pályázati beadványban meghatározott céllal ellentétes használatáról a felhasználást megelőzően értesíteni az MMÖNK-t.

1. **cikk**

Az MMÖNK vállalja, hogy az eszközöket az érvényben lévő, a Szlovén Köztársaság költségvetésének végrehajtását szabályozó törvény által meghatározott határidőig átutalja a kezdeményezett SI56 x számú, a(z) --------------- banknál vezetett számlájára.

Az MMÖNK kötelezettségeinek a megvalósítása a Gazdaságfejlesztési Minisztérium (MGRT) adott költségvetési évének költségvetési lehetőségeihez kötött. Amennyiben változás történik az állami költségvetésben (160045 sz. költségvetési tétel) vagy az MMÖNK munkatervében, amely közvetlenül befolyásolja a jelen szerződést, a szerződő felek egyhangúlag egyetértenek abban, hogy a jelen szerződés mellékletének megkötésével megfelelően módosítják a szerződéses összeg értékét, illetve a kifizetés dinamikáját.

Amennyiben az MMÖNK megállapítja, hogy a beadott kérelem összege hibás, illetve hogy az elszámolható költségek összegének kimutatása túl magas, az MMÖNK visszautasítja a kérelmet, a kedvezményezettől pedig új és megfelelő kérelem elkészítését követeli.

Abban az esetben, ha az MMÖNK annak ellenére, hogy a beadott kérelem összege hibás, illetve az elszámolható költségek összegének kimutatása túl magas, a kérelmet nem utasítja vissza, az MMÖNK a kedvezményezettől a különbözet értékében jóváhagyás kiállítását követeli.

Ha a kedvezményezett nem ért egyet a jelen cikk második, harmadik vagy negyedik bekezdésében említett változásokkal, az MMÖNK elállhat a szerződéstől, és a már kifizetett eszközök visszafizetését és a kifizetés napjától a visszatérítés napjáig számítandó, törvényileg meghatározott késedelmi kamatok megfizetését követelheti.

1. **cikk**

Abban az esetben, ha a kedvezményezett a 6. cikkben meghatározott jogvesztő (prekluzív) határidőn belül nem állítja ki a támogatási kérelmet, az MMÖNK elállhat a szerződéstől, és a már esetlegesen kifizetett eszközök visszafizetését és a kifizetés napjától a visszatérítés napjáig számítandó, törvényileg meghatározott késedelmi kamatok megfizetését követelheti.

Az MMÖNK elállhat a szerződéstől, és a már kifizetett eszközök visszafizetését és a kifizetés napjától a visszatérítés napjáig számítandó, törvényileg meghatározott késedelmi kamatok megfizetését követelheti, ha:

* a kedvezményezett nem teljesíti a jelen szerződés bármelyik kötelezettségét,
* a kedvezményezett a pályázatra való jelentkezéskor a 2. sz. nyomtatványon: A projekt diszpozíciója (8. pont) új munkahelyek létrehozását jelentette be, azt viszont nem igazolja mellékelt foglalkoztatási szerződéssel (az összefoglaló jelentés melléklete),
* nem jó gazdaként kezeli a befektetést,
* utólag megállapítják, hogy a kedvezményezett által benyújtott pályázatban az adatok, amelyek a támogatás jóváhagyásának alapját képezték, valótlanok voltak vagy a jóváhagyáshoz szükséges fontos adatokat szándékosan elhallgatta,
* utólag megállapítják, hogy a kedvezményezett által benyújtott kérelemben vagy a kedvezményezett jelentésében az adatok valótlanok voltak vagy fontos adatokat szándékosan elhallgatott,
* utólag megállapítják, hogy a kedvezményezett számára ugyanazon célra állami, községi vagy egyéb költségvetésből már korábban jóváhagytak egyéb közpénzeket, erről pedig nem értesítette az MMÖNK-t,
* az MMÖNK előzetes jóváhagyása nélkül a 3. cikkben meghatározott társfinanszírozott alapeszköz tulajdonjogát öt évnél korábban átruházza,
* a befektetési projekt javai a befejezett befektetést követő legalább 5 évig nem maradnak a projektterületen,
* a projekt kivitelezése során olyan változások történnek, amelyek a beadvány értékelésére olyan mértékben hatnak, hogy az értékelési pontszám a projektek támogatásának határa alá csökken,
* ha a kedvezményezett a támogatás eredményeként létrejövő javakat átruházza másra, ha a követeléseket biztosítékként használja fel vagy a jelen szerződésben meghatározott követelések alapján zálogjogot képez, vagy ha a jelen szerződés alapján megszerzett eszközöket nem a szerződésben szereplő céloknak megfelelően használja,
* nem teljesíti a nyilvános pályázat és a pályázati dokumentáció által meghatározott feltételeket,
* a beszámolókat nem nyújtja be a jelen szerződés 9. cikkében meghatározott időpontig,
* az MMÖNK vagy a közpénzek felhasználásának ellenőrzésében résztvevő egyéb szervezet megállapítja, hogy a kedvezményezett nem teljesítette a beadványban és a szerződésben meghatározott célokat és nem valósultak meg a projekt eredményei.

Az MMÖNK a jelen szerződésben meghatározott különleges esetek és a szerződés rendelkezései megsértésének minden esetében, valamint a Kötelmi jogi törvény vagy egyéb szabályok által meghatározott esetekben eláll a szerződéstől, és a kifizetett összegek visszafizetését követeli. Abban az esetben, ha az MMÖNK eláll a szerződéstől, a szerződéstől való elállás jogi hatásaival kapcsolatosan a Kötelmi jogi törvény rendelkezései a mérvadók.

Azokban az esetekben, amikor az MMÖNK érvényesíti lemondási jogosultságát és követeli a kifizetett eszközök visszatérítését, saját belátása szerint alternatívan, halmozottan (kumulatívan) vagy egymást követően egyoldalúan a következő jogosultságokat is érvényesítheti:

* a kérvényezett összeg egy része vagy teljes összege kifizetésének ideiglenes visszatartása,
* a kifizetési kérelem részleges visszautasítása, illetve a kérelem összegének csökkentése a vitás rész összegében,
* a kifizetési kérelem teljes visszautasítása és következésképpen az eszközök kifizetésének az elmaradása / ki nem fizetése,
* a kifizetett összeg egy részének vagy teljes összegének visszaigénylése a szerződéstől való elállás nélkül,

- a szerződéses érték csökkentése.

Abban az esetben, ha az MMÖNK a kedvezményezettnek kiállítja az összeg visszatérítéséről szóló követelést, a jogi alapokra való tekintet nélkül az MMÖNK jogosult a kifizetés napjától a visszatérítés napjáig számítandó, törvényileg meghatározott késedelmi kamatokra is.

A kedvezményezett a megkapott eszközöket a visszatérítési követelés kézhezvételét követő 8 napon belül köteles visszafizetni.

1. **cikk**

A kedvezményezett köteles értesíteni az MMÖNK-t a projekt kivitelezésének folyamatáról és eredményeiről, valamint az ügyviteléről és a szerződés tárgyát képező foglalkoztatási állapotról.

A kedvezményezett vállalja, hogy az MMÖNK felé:

a projekt befejezésekor benyújtja a Záró jelentést (a Kifizetési kérelem kötelező melléklete) legkésőbb x-ig.

A kedvezményezett a Záró jelentésben köteles beszámolni a befektetés folyamatáról és a befektetésben meghatározott célok teljesítéséről, illetve mellékelni a kitöltött nyomtatványt és az előírt mellékleteket (Záró jelentés – ZZI-2 melléklet), ami a pályázati dokumentáció részét képezi és egyben a Kifizetési kérelem kötelező melléklete.

Abban az esetben, ha a kedvezményezett a beadványban (2. számú pályázati nyomtatvány: A projekt diszpozíciója) új munkahely, munkahelyek létrehozását tervezte, minden egyes új munkahely esetében mellékelnie kell a foglalkoztatási szerződés másolatát és az M1-es nyomtatványt, amik ebben az esetben a kedvezményezett Kifizetési kérelmének a Záró jelentés részét képező kötelező mellékletei.

1. **cikk**

A kedvezményezett vállalja, hogy:

* a projektet a jelen szerződéssel és a beadvánnyal összhangban valósítja meg,
* hogy tizenöt (15) napon belül értesíti az MMÖNK-t minden státuszváltozásról, valamint a vállalat székhelyének és tevékenységének megváltozásáról,
* biztosítja a projekt finanszírozásához szükséges önrészt, amit a befektetési tervben határozott meg, valamint lezárja a projekt anyagi konstrukcióját,
* a támogatott alapeszközök legalább 5 évig nem lesznek elidegenítve, eladva vagy más, a projekttel nem kapcsolatos szándékra felhasználva, egyben pedig arra kötelezi magát, hogy a támogatott alapeszközöket 5 évig nem viszi el a projektterületről,
* a szerződésben, illetve a nyilvános pályázati beadványban nem szerepeltetett projekttermékek használatáról előzetesen értesíti az MMÖNK-t, és kéri annak jóváhagyását,
* lehetővé teszi az MMÖNK számára, hogy átvizsgálja a könyvelését és az ügyvitelét a jelen szerződés tárgyát képező minden kötelezettség teljesítésének idejére vonatkozóan,
* a projektet úgy valósítja meg, hogy nem jelentkeznek negatív környezeti hatások, illetve a környezetet megfelelően védi;
* a projektdokumentációt (a beadvány, a hiánypótlások és valamennyi, a projekt kivitelezésével kapcsolatos levelezés másolatát) a szerződés aláírását követő 10 évig megőrzi,
* figyelembe vesz a projekt végrehajtásával kapcsolatos minden jogszabályt,
* ügyvitelét az érvényben lévő valamennyi jogszabály szerint végzi (adó, járulékok befizetése, beszállítók, foglalkoztatottak kifizetése), amit a mindenkori kifizetési kérelem kiállításakor és a jelentések beadásakor nyilatkozattal igazol,
* figyelembe veszi és tiszteletben tartja a pályázat és a pályázati dokumentáció rendelkezéseit.

1. **cikk**

A kedvezményezett köteles lehetővé tenni az MMÖNK és minden, a közpénzek felhasználásának ellenőrzésébe bevont egyéb intézmény számára a pénzeszközök feletti ellenőrzést, az MMÖNK-nak pedig követnie és felügyelnie kell a szerződés végrehajtását és a meghatározott rendeltetésű költségvetési eszközök felhasználását.

A felügyelet a közpénzekről szóló jogszabályok és a meghatározott rendeltetésű költségvetési eszközök felügyeletére vonatkozó szabályok alapján folyik.

Amennyiben az MMÖNK a költségvetési eszközök felhasználásának követésével és felügyeletével független külső szakembereket hatalmaz meg, a kedvezményezett vállalja, hogy lehetővé teszi számukra a projektdokumentációba való betekintést a projekt minden pontjában.

1. **cikk**

Amennyiben az MMÖNK megállapítja, hogy a jóváhagyott pénzeszközöket nem a meghatározott rendeltetés szerint használták fel, esetleg eltulajdonították azokat vagy a kedvezményezettnek indokolatlanul lettek kifizetve, azonnali hatállyal leállítja a további kifizetéseket, eláll a szerződéstől, és követeli a már kifizetett összeg visszafizetését, valamint a kifizetés napjától a visszatérítés napjáig számítandó, törvényileg meghatározott késedelmi kamatok megfizetését.

Amennyiben a szerződés érvényességi ideje alatt a kedvezményezett ellen fizetésképtelenségi, kényszer-végelszámolási vagy felszámolási eljárás indul, a kedvezményezett köteles azonnal értesíteni az MMÖNK-t. A fizetésképtelenség miatti csődegyezség, kényszer-végelszámolási eljárás vagy felszámolás kezdetének napjától kezdve az MMÖNK-nak a jelen szerződés tárgyából eredő, a kedvezményezett iránti kötelezettsége megszűnik.

A csődeljárás kezdetének napjával a jelen szerződésben meghatározott valamennyi eszköz indokolatlanul kifizetett eszköznek minősül. A kedvezményezett azon kötelezettsége, hogy az összes kifizetett pénzeszközt az MMÖNK-nak visszatéríti, a csődeljárás kezdetének napjával válik esedékessé.

A fizetésképtelenségi, kényszer-végelszámolási vagy felszámolási eljárás kezdetének napjával az MMÖNK elállhat a szerződéstől, és a már kifizetett összeg visszafizetését, valamint a kifizetés napjától a visszatérítés napjáig számítandó, törvényileg meghatározott késedelmi kamatok megfizetését követelheti.

A kedvezményezett köteles az MMÖNK-nak megtéríteni az összes költséget, amelyek a jelen szerződés általi vissza nem térítendő összegek behajtásánál esetlegesen keletkeznek.

A jelen szerződés alapján jóváhagyott támogatási összegek nem halmozhatók ugyanazon támogatható költségekkel kapcsolatos „de minimis” szabály alapján megítélt támogatással, ha ez meghaladná az állami támogatás maximális intenzitását. Abban az esetben, ha az MMÖNK utólagosan megállapítja, hogy a kedvezményezett a jelen bekezdés rendelkezéseit nem tartja tiszteletben, akkor megszünteti a pénzösszegek kifizetését, eláll a szerződéstől, és a már kifizetett összeg visszafizetését, valamint a kifizetés napjától a visszatérítés napjáig számítandó, törvényileg meghatározott késedelmi kamatok megfizetését követeli.

1. **cikk**

Amennyiben a projekt kivitelezésekor olyan változások merülnek fel, amelyek befolyásolják a jelen szerződés tárgyát képező projekt megvalósítását, a kedvezményezett köteles erről a változások felmerülése előtt – kivéve a vis major eseteket – azonnal értesíteni az MMÖNK szerződéskezelőjét, ellenkező esetben úgy tekintendő, hogy a pénzeszközöket nem a meghatározott rendeltetés szerint használta fel. Ha a szerződés átruházásra kerül a kedvezményezettről az ő egyenesági vagy általános jogutódjára az MMÖNK jóváhagyása nélkül, az MMÖNK eláll a szerződéstől. Az MMÖNK abban az esetben adhat jóváhagyást a szerződés átruházására, ha a jogutód vállalja a kedvezményezett jelen szerződésben meghatározott valamennyi kötelezettségét, amelyek az átruházás előtt jöttek létre.

1. **cikk**

Amennyiben valaki a kedvezményezett nevében vagy javára a közszférában működő szervezet képviselőjének vagy közvetítőjének bármilyen nem engedélyezett hasznot ígér, ajánl vagy ad az ügylet megszerzése érdekében, az ügylet kedvezőbb feltételek alatti megkötése érdekében vagy a szerződéses kötelezettségek kivitelezése feletti kötelező ellenőrzés elhagyása érdekében, illetve egyéb olyan cselekvés vagy aktivitások elhagyása érdekében, amelyekkel a közszférában működő szervezetnek kárt okoz, vagy a közszférában működő szervezet képviselőjének, egyéb szerződő félnek vagy annak képviselőjének, meghatalmazottjának, közvetítőjének nem engedélyezett hasznot biztosít, a jelen szerződés semmissé válik.

A szerződés abban az esetben is semmissé válik, ha megállapításra kerül, hogy a kedvezményezett esetében az MMÖNK felé üzleti vállalkozási tilalom van érvényben, ahogy azt A feddhetetlenségre és a korrupció megelőzésére vonatkozó törvény (SzK Hivatalos lapja, 96/11) 35. cikke határozza meg.

Ha megállapításra kerül, hogy a jelen szerződés semmis, a szerződő felek kötelesek egymásnak megtéríteni minden, a szerződés alapján kapott eszközt. A szerződés semmisségét előidéző felel a másik fél felé a szerződés semmissé válása miatti károkért is.

1. **cikk**

A szerződés kezelője az MMÖNK részéről x, a kedvezményezett oldaláról pedig x.

A szerződő felek egyetértenek abban, hogy a jelen szerződés kapcsán történő egyéb kommunikációs módok mellett az elektronikus postát is rendes kommunikációs csatornaként használják. Az MMÖNK hivatalos elektronikus címe: [pmsns@muravidek.si](mailto:pmsns@muravidek.si), az x. számú szerződés kezelőjének hivatalos elektronikus címe: [sabo.livia@muravidek.si](mailto:sabo.livia@muravidek.si)., a kedvezményezett hivatalos elektronikus címe pedig \_\_\_\_\_\_\_\_\_\_\_\_\_\_\_\_.

1. **cikk**

A kedvezményezett kijelenti, hogy a projekt elszámolható költségeire, amelyek a jelen szerződés támogatási tárgyát képezik, nem kapott semmiféle olyan pénzeszközt, amelyekkel a közös állami támogatás meghaladná a projektben megengedett részesedést. A jelen projekttel továbbá nem jelentkezett és nem is jelentkezik semmiféle további anyagi támogatásra, amivel a közös állami támogatás meghaladná a projektben megengedett részesedést. Ha utólag megállapításra kerül ennek az ellenkezője, a kedvezményezett köteles a kifizetett eszközöket visszafizetni és a kifizetés napjától a visszatérítés napjáig számítandó, törvényileg meghatározott késedelmi kamatokat megfizetni.

1. Cikk

A szerződő felek vállalják, hogy a személyes adatokat és az üzleti titkokat a személyes adatok védelmére vonatkozó hatályos jogszabályok, különösen A személyes adatok védelméről szóló törvény (SzK Hivatalos Lapja 163/22. sz.; ZVOP-2), Az üzleti titkokról szóló törvény (SzK Hivatalos Lapja 22/19 sz.), A gazdasági társaságokról szóló törvény (SzK Hivatalos Lapja 65/19 – egységes szerkezetbe foglalt szöveg, 33/11., 91/11., 32/12., 57/12., 44/13 – AB rend., 82/13., 55/15., 15/17., 22/19-ZPosS, 158/20 – ZintPK-C, 18/21., 18/23 – ZDU-10 és 75/23. sz.), valamint az Általános adatvédelmi rendelet (GDPR) rendelkezéseinek megfelelően védik.

1. **cikk**

Jelen szerződés módosításait és kiegészítéseit a szerződő felek a szerződés írásos mellékletével rendezhetik, kivéve a szerződés kezelőjének a cseréjét, amely esetben elegendő a másik szerződő fél írásos értesítése.

1. **cikk**

A jelen szerződéssel kapcsolatos jogvitákat a szerződő felek közös megegyezéssel rendezik. Amennyiben a felek a vitás ügyben nem jutnak közös megegyezésre, a jogviták rendezésében a Muraszombati Bíróság az illetékes.

1. **cikk**

A szerződés mindkét szerződő fél aláírásával válik érvényessé, azzal a feltétellel, hogy a kedvezményezett a szerződés aláírását megelőzően, az MMÖNK részéről meghatározott határidőn belül benyújtja a biztosítéko(ka)t a kötelezettségek teljesítéséhez, ellenkező esetben úgy tekintendő, hogy a kedvezményezett elállt a szerződés megkötésétől és elveszíti a jóváhagyott pénzeszközökhöz való jogát.

1. **cikk**

A szerződés három (3) egyforma példányban készült, ebből az MMÖNK két (2) példányt, a kedvezményezett pedig egy (1) példányt kap.

Lendván, 2024. 00. 00.

|  |  |  |  |
| --- | --- | --- | --- |
| KEDVEZMÉNYEZETT |  |  | TÁMOGATÓ  Muravidéki Magyar Önkormányzati Nemzeti Közösség |
|  |  |  |  |
| igazgató |  |  | Az MMÖNK Tanácsának elnöke,  Orban Dušan |
|  |  |  |  |
|  |  |  |  |

Mellékletek:

* Kifizetési kérelem (1. számú szerződésmelléklet)
* Nyilatkozat, hogy a számlák és a kifizetések igazolásainak másolatai megegyeznek az eredetiekkel (2. számú szerződésmelléklet)
* Nyilatkozat a személyi jövedelemadó levonásáról (3. számú szerződésmelléklet)